ང་ལ་ཡི་གེ་བཏང་མཁན་མང་པོ་བྱུང་སོང་།ཁ་ཤས་ཀྱིས་ཁྱོད་རང་ཤུགས་ལྡན་པ་རེད་འདུག༧སྐྱབས་རྗེ་ཟོང་རིན་པོ་ཆེའི་དགེ་ཕྲུག་རེད་འདུགཁྱོད་རང་གིས་ཤུགས་ལྡན་པ་རྣམས་ལ་རྒྱབ་སྐྱོར་བྱེད་དགོས་ཟེར།འགའ་ཤས་ཀྱིས་ཁྱོད་རང་གིས་༧གོང་ས་མཆོག་ལ་གུས་ཞབས་བྱེད་ཀྱིན་ཡོད་པ་དེ་ཡག་པོ་རེད།རྡོ་རྗེ་ཤུགས་ལྡན་ལ་གསོལ་སྟོད་བྱེད་རྒྱུ་ཡོད་མ་རེད།ཁྱོད་རང་གྲྭ་བ་ཡག་པོ་རེད་འདུགབླ་མ་འོས་པོ་ཞིག་རེད་འདུགཁྱོད་རང་གི་རྗེས་སུ་འགྲོ་ཡིས་ཡིན་ཟེར་མཁན་ཡང་བྱུང་།རྒྱབ་སྐྱོར་ཆེད་དུ་ཐུགས་རྗེ་གཟིགས།འགའ་ཤས་ཀྱིས་ཁྱོད་རང་གི་བླ་མ་ཆ་ཚང་རྡོ་རྗེ་ཤུགས་ལྡན་བསྟེན་གསོལ་གནང་མཁན་རེད་པ་ཡིན་ནའང་ཁྱོད་རང་དེའི་སྐོར་ལ་ཁ་སངས་ཀྱི་མི་འདུགཁྱོད་རང་སུའི་ཕྱོགས་ནས་ཡིན་པས་ཞེས་དྲི་བ་བཏང་མཁན་ཡང་བྱུང་སོང་།ང་ལ་དེ་འདྲ་ཟེར་མཁན་མི་སྣ་ཚོགས་བྱུང་ཡོད།གལ་སྲིད་ང་ཤུགས་ལྡན་པ་ཡིན་ལབ་པ་ཡིན་ན་དགའ་མཁན་དང་མ་དགའ་མཁན་གཉིས་ཀ་འབྱུང་སྲིད་པ་རེད།ཤུགས་ལྡན་པ་མ་ཡིན་ལབ་ན་ཕྱོགས་གཅིག་དགའ་མཁན་ཡོད་ཕྱོགས་གཅིག་མ་དགའ་མཁན་གྱི་ང་ལ་དམ་ཉམ་པ་ཟེར་ནས་མ་དགའ་བ་བྱེད་མཁན་རྣམས་ཡོད།ད་ག་རེ་བྱེད་དགོས།ངས་སུའི་བློ་བདེ་པོ་བཟོ་དགོས་རེད།རྡོ་རྗེ་ཤུགས་ལྡན་བསྟེན་མཁན་རྣམས་ཀྱི་བློ་བདེ་པོ་བཟོ་དགོས་རེད་པས་རྡོ་རྗེ་ཤུགས་ལྡན་མ་བསྟེན་མཁན་གྱི་བློ་བདེ་པོ་བཟོ་དགོས།སུའི་བློ་བདེ་པོ་བཟོ་དགོས།འགྱུར་ལྡོག་ཅན་ཀྱི་མི་རྣམས་ལ་བློ་བདེ་པོ་བཟོ་ཐུབ་བམ།ང་ཚོས་གང་བྱེད་ཀྱང་དེ་ཚོ་ལ་བློ་བདེ་པོ་བཟོ་ཐུབ་ཀྱིན་རེད་པས།སངས་རྒྱས་ལ་སྐྱོན་བརྗོད་བྱེད་མཁན་བྱུང་ཡོད།སངས་རྒྱས་གསོད་ཐབས་བྱེད་མཁན་ཡང་བྱུང་ཡོད་རེད།༧རྗེ་ཙོང་ཁ་པ།པན་ཆེན་བསོད་ནམས་གྲགས་པ།སྤྲུལ་སྐུ་གྲགས་པ་རྒྱལ་མཚན།འདུལ་འཛིན་གྲགས་པ་རྒྱལ་མཚན།ས་སྐྱ་གོང་མ་རིམ་བྱོན།ཀརྨ་པ།དགའ་ལྡན་ཁྲི་པ་རྣམས་ལའང་སྐྱོན་བརྗོད་བྱེད་མཁན་བྱུང་ཡོད།༧གོང་ས་སྐུ་ཕྲེང་༡༣པ་མཆོག་ལའང་སྐྱོན་བརྗོད་བྱེད་མཁན་མེད་པ་མ་རེད།ད་ང་སུ་ཡིན་ཟེར་དགོས་རེད།